17 Siiski on see pikk jumalavastane mäss inimkonnale palju kahju toonud. Kuidas sellega jääb? Tasub meeles pidada, et Jehoova on kõikvõimas. Ta suudab heastada ja ka heastab inimestele kõik nende kannatused. Nagu oleme rääkinud, muudetakse meie praegu hävinev elukeskkond tulevikus paradiisiks. Patu tagajärjed kaotatakse usu alusel Jeesuse lunastusohvrisse, ning surma võimus lõpetatakse ülestõusmise kaudu. Jumal kasutab Jeesust selleks, et "ta tühistaks kuradi teod" (1. Johannese 3:8). Jehoova teeb need muutused teoks täpselt õigel ajal. Võime olla rõõmsad, et ta pole seda veel teinud, sest tänu tema kannatlikkusele on meil võimalus tõde õppida ja teda teenida (2. Peetruse 3:9, 10). Kogu selle aja on Jumal otsinud inimesi, kes tahavad teda teenida, ning ta on aidanud neil taluda igasuguseid raskusi, mis võivad tabada inimesi selles rahutus maailmas (Johannese 4:23; 1. Korintlastele 10:13).